עור הפנים שלך יכול להיראות מדהים אם תטפלי בו נכון, אך טיפול לא מתאים עלול לגרום לנזק לפעמים בלתי הפיך. אין ספק שטיפול בעור הפנים הופך מסובך משנה לשנה. תעשיית הביוטי מתמלאת מידי שנה במוצרים ותכשירים חדשים וכל המגוון הזה יוצר המון בלאגן.
אבל אני כאן כדי לעשות קצת סדר !!!
הבנת סוג העור שלך זה הדבר החשוב ביותר שאת צריכה לעשות לפני שאת מטפלת בו. אם את לא יודעת או שאת טועה לגבי סוג העור שלך, את עלולה לפגוע באיזון הטבעי שלו ולעורר גירוי, דלקת ואפילו הזדקנות מוקדמת בעקבות שימוש במוצרים הלא נכונים. סוגי העור הנפוצים ביותר הם עור שומני, עור הנוטה לאקנה, עור יבש, עור רגיש ועור בוגר. חשוב לציין שעורך יכול להיות מעורב ולא בהכרח סוג אחד וכמובן יכול להשתנות לאורך זמן או לאורך העונות, כך שתהיי קשובה תמיד לעור שלך.
2. מה שמים קודם?
חייבת לציין שעד לא מזמן לא היה לי מושג מה שמים קודם. יש כל כך הרבה מוצרים וזה הכי מבלבל שיש. מה קודם? סרום לפני קרם? קרם עיניים קודם או בסוף? ואם אני שמה שמן? ומה עם טיפות ויטמין C? בקיצור, בלאגן.
אבל אם לא תשתמש במוצרי העור שלך בסדר הנכון, את יכולה למנוע את ספיגתם המלאה ואז חבל על הזמן וחבל על הכסף כי הם לא יהיו יעילים כמו שהם אמורים להיות. הכלל הוא להתחיל עם הנוסחאות הקלות ביותר, כך שיוכלו להיספג בקלות ללא מחסום של כרמים כבדים יותר.
כל המרבה הרי זה משובח? אז זהו, שלא.
אם מורחים יותר מדי קרם לחות, סביר להניח שהוא יסתום את הנקבוביות שלך. בנוסף, מדובר בבזבוז מוחלט של המוצר כי העור לא יוכל לספוג את הכל בכל מקרה!
4. ניקית את העור? יופי, תנקי שוב.
ניקיון כפול של העור ישנה את העור שלך! כך תוכלי לוודא שכל הלכלוך, החיידקים והשמן שמצטברים על העור במהלך היום הוסרו, ותשאירי לך בסיס נקי לחלוטין לשגרת הטיפוח הלילית שלך. איך אני עושה זאת? קודם כל, אני מקפידה (ויהי מה, גם בעיניים עצומות מרוב עייפות) להסיר איפור בערב עם מסיר איפור וצמר גפן, אחרי כן אני שוטפת פנים עם סבון פנים ומים פושרים, מייבשת את העור ומנקה עם מי פנים וצמר גפן. רק לאחר מכן אני מורחבת את הסרום והקרם ללילה.
לחות, לחות, לחות – כשמדובר בעור שלך, הידרציה היא הכל. גם אם יש לך עור שומני, את צריכה לשמור עליו לח, אחרת הוא ייצר יותר שמן בניסיון לפצות על החוסר. גילוי נאות – עד לפני שנה לא הייתי מורחת קרם לחות. למה? אני באמת לא יודעת אבל זה הדבר הכי נורא שיכולתי לעשות לעור שלי. אחרי שבוע שמרחתי קרם לחות בוקר וערב, השינוי כבר היה עצום.
אז, הקפידי לשים קרם לחות פעמיים ביום ובערב כדאי להוסיף גם סרום שיוסיף בוסט של לחות אחרי כל היום.
90% מאיך שהעור שלך נראה, והגיל שהעור שלך נראה, קשור ישירות לחשיפה לשמש. כך שגם ביום מעונן מומלץ למרוח קרם הגנה על הפנים. שימו לב לשים את קרם ההגנה אחרי שגרת הטיפוח של הבוקר (כלומר, הקרם האחרון שתמרחו על הפנים), ולפני האיפור כמובן.
7. מסכות שינה – את חייבת!
מסכות שינה (כאלו שמורחים על הפנים לפני השינה ואין צורך להסיר) הן כל כך הרבה יותר מעוד טרנד. כשאת ישנה המטבוליזם של העור שלך פועל טוב יותר, כלומר מאפשר לתאי העור שלך להתרבות ולהתחדש בצורה יעילה יותר. מסיכת לחות ללילה, תשפר את תהליך ההתחדשות ותשמש כמגן מפני לכלוך או חיידקים. בבוקר תתעוררי כשהעור שלך במיטבו!
לעונות השנה יש השפעה גדולה על העור שלך. מהלך החורף, השילוב של טמפרטורות נמוכות בחוץ והחימום במקומות סגורים מייבש את העור בטירוף. בקיץ העור מתמודד עם לחות גבוהה, וחשיפה לשמש שגורמות לעור שמנוני ואפילו כתמים. לכן את צריכה להתאים את האופן בו את מטפלת לעונות השנה. בחורף להוסיף הרבה יותר לחות ובקיץ להקפיד על ניקיון טוב של העור מהשומנים המצטברים עליו לאורך היום וכמובן קרם הגנה.
לא משנה איזה תכשירים מדהימים תשימי על עורך, אם התזונה שלך לא טובה, העור שלך פשוט לא יהיה במיטבו. כדי שהעור יראה חיוני וזוהר את חייבת לספק לגופך ויטמינים ומינרלים. באופן דומה, ישנם מזונות שעליך להימנע מהם אם את רוצה שעורך יראה טוב. כמובן תוודאי גם שאת שותה מים (והרבה) לאורך כל היום – קרם לחות לא יעזור לעור שלך אם הוא לא מקבל לחות מבפנים.
ויטמין C הוא אחד נוגדי החמצון החזקים ביותר, מה שאומר שהוא מסייע בהגנה על עורך מפני גורמי לחץ סביבתיים שיכולים להאיץ את תהליכי ההזדקנות. בנוסף, הוכח כי הוא מעודד סינתזות אלסטין וקולגן, ובמילים פשוטות – מסייע לבנייה והתחדשות של תאי העור, וגורם למראה זוהר.
מומלץ מאוד להוסיף לשגרת הטיפוח סרום (קרמי או נוזלי) המכיל ויטמין C. אני אישית אוהבת להזמין מאסוס, יש מוצרי ויטמין C של חברות שונות ובמחירים מעולים 20-5- ₪.
רשומה קודמת תכירו את יוליה – הבעלים של Dayen Studio בראיון מיוחד !